recursal/SuperWikiNEXT-32B huggingface dataset:
**Լիտվայի թատերական և երաժշտական ակադեմիա** (լիտ.՝ Lietuvos muzikos ir teatro akademija), բարձրագույն երաժշտական և թատերական ուսումնական հաստատություն, կոնսերվատորիա Լիտվայում։

Պատմություն
-----------

Լիտվայի առաջին կոնսերվատորիան հիմնադրվել է Կաունասում 1933 թվականին՝ 1919 թվականին կոմպոզիտոր Յուոզաս Նաույալիսի կողմից ստեղծված երաժշտական դպրոցի կազմավորման արդյունքում։ Կաունասի կոնսերվատորիան ավելի քան մեկ տասնամյակ ղեկավարել են Յուոզաս Նաույալիսը և Վիկտորաս Վանայտիսը։ 1943 թվականին ռազմական գործողությունների հետ կապված կոնսերվատորիան փակվել է։ 1944 թվականին կոնսերվատորիան վերագործարկվել է, իսկ 1945 թվականին Վիլնյուսում հիմնադրվել է Վիլնյուսի կոնսերվատորիան։ 1949 թվականին այս երկու հաստատությունները միավորվել են որպես Լիտվայի պետական կոնսերվատորիա, որը գործել է Վիլնյուսում։ 1952 թվականին կոնսերվատորիայում բացվել է դերասանական բաժին։ 1989 թվականին բաժինը բացվել է Կաունասում։ 1992 թվականին կոնսերվատորիան վերանվանվել է **Լիտվայի երաժշտական ակադեմիա**, 2004 թվականին՝ **Լիտվայի թատերական և երաժշտական ակադեմիա**։ 2005 թվականի հունվարի 1-ի տվյալներով ակադեմիան ունեցել է 1167 ուսանող և 274 ուսուցիչ։

Ակադեմիայի բաժիններից մեկը գտնվում է Սլուշկո պալատում
Ակադեմիայում կարող են ուսանել հետևյալ մասնագիտությունները՝ 

* Երաժշտական արվեստի բակալավր
* Թատրոն (բակալավր)
* Մուլտիմեդիա արվեստ (բակալավր)
* Երաժշտական արվեստի մագիստրոս
* Թատրոն (մագիստրատուրա)
* Մուլտիմեդիա արվեստ (մագիստրատուրա)
* Երաժշտագիտություն (բակալավր)
* Էթնոերաժշտություն (բակալավր)
* Թատրոնի տեսություն և պատմություն (բակալավր)
* Երաժշտական կատարողական արվեստ, կոմպոզիտորներ, դիրիժորներ (հետբուհական, 2 տարի)

Համագործակցություն
------------------

Լիտվայի թատերական և երաժշտական ակադեմիան Եվրոպայում երկկողմ համաձայնագրեր ունի 72 գործընկեր հաստատությունների հետ Սոկրատես ծրագրի շրջանակներում։ Երկկողմ կամ բազմակողմ համաձայնագրեր են կնքվել նաև Բելառուսի պետական երաժշտական ակադեմիայի, Մոսկվայի Չայկովսկու անվան կոնսերվատորիայի և նրա սլավոնական ավանդական երաժշտական դպրոցի, Սանկտ Պետերբուրգի Ռիմսկի-Կորսակովի անվան պետական կոնսերվատորիայի և Կանզասի համալսարանի հետ։

Ծանոթագրություններ
------------------

1. ↑   — 2015.
2. ↑  "Լիտվայի առաջին կոնսերվատորիա, պատմություն". Արխիվացված է the original 2016 թ․ մարտի 26-ին. Retrieved 2016 թ․ ապրիլի 7. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------


|  |  |
| --- | --- |
|  | ***Լիտվայի թատերական և երաժշտական ակադեմիա***էջը Վիքիպահեստում |

* Պաշտոնական կայքը (լիտվ.)(անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | GND: 10151030-5 · ISNI: 0000000121649165 · LCCN: no2008048161 · NKC: kn20051006077 · VIAF: 136427100 · WorldCat VIAF: 136427100 |

 |
**Դավիդ Նավարա** (չեխ․՝ David Navara, մարտի 27, 1985(1985-03-27), Պրահա, Չեխոսլովակիա), չեխ շախմատիստ, գրոսմայստեր 2002 թվականից։

Կարիերա
-------

Նավարան սովորել է շախմատ գրքերից վեց տարեկան հասակում։ Իր առաջընթացի համար աշխատել են մարզիչներ Լյուդեկ Պախմանը և Վլաստիմիր Յանսան։ Նավարան նվաճել է մի քանի մեդալներ երիտասարդների առաջնությունում։ 2001 թվականին՝ 16 տարեկան հասակում, նա Եվրոպայի առաջնությունում վաստակեց 7 միավոր 9 - ից, իսկ հաջորդ տարի՝ իր 17- ամյակի ծննդից երեք օր առաջ, արժանացավ գրոսմայստերի կոչման։ 2003 թվականին նա հաղթեց Պոլյանիցա Զդռույում ( Լեհաստան) տեղի ունեցած Մեմորիալ Ռուբինշտեյնի բաց մրցաշարում։

Եվրոպայի հինգերորդ առաջնության ժամանակ, որ կայացավ քաղաք Ալթալիայում (Թուրքիա), Նավարան գրավեց 6- րդ հորիզոնականը՝ վաստակելով 12- ից 7,5- ը և Վասիլի Իվանչուկի հետ ունենալով ոչ ոքի խաղ։ 2004 և 2005 թվականներին Նավարան երկու անգամ դարձավ Չեխիայի չեմպիոն։ 
2005 թվականին Նավարան համաձայնեց մասնակցություն ունենալ ՖԻԴԵ- ի աշխարհի գավաթի առաջնությանը, սակայն առաջին տուրում պարտվեց Պրեդրագ Նիկոլիչին։ 
2006 թվականին Թուրինում կայացած շախմատային Օլիմպիադայում Նավարան, խաղալով առաջին խաղատախտակում աշխարհի ամենաուժեղ շախմատիստներից մեկի դեմ, վաստակեց 8,5 միավեր 12 հնարավորից։ 
2007 թվականին Նավարան առաջին անգամ ստացավ հրավեր ( Ալեքսանդր Մոռոզևիչի փոխարեն) Վեյկ Ան Զեեում ( Նիդեռլանդներ) տեղի ունենալիք « Կորուս» մրցաշարին մասնակցելու համար։ Հաղթելով Ռուսլան Պոնոմարևին և ունենալո ոչ ոքի խաղ Կռամնիկի ու Տոպալովի հետ՝ Նավարան վաստակեց 6,5 միավոր 13 հնարավորից և զբաղեցրեց 7- րդ հորիզոնականը։

2005 թվականին Պրահայում Նավարան հանդիպմանը խաղաց Անատոլի Կարպովի, իսկ 2007 թվականին Բորիս Գելֆանդի դեմ. երկու հանդիպումներն էլ ավարտվեցին ոչ ոքի հաշվով։

2010 թվականին Նավարան ավարտել է Կարլովի համալսարանի Փիլիսոփայական մասնաճյուղը Պրահայում։

Վարկանիշի փոփոխության գծապատկեր
-------------------------------

**Էլոյի վարկանիշի փոփոխություններ**| 
 |

Ծանոթագրություններ
------------------

1. 1 2 3  Չեխիայի ազգային գրադարանի կատալոգ
2. 1 2 3 4 5 6 7  OlimpBase
3. ↑
4. ↑  Էլոյի վարկանիշը ՖԻԴԵ ցանկերից։ Աղբյուրներ՝ fide.com, benoni.de, olimpbase.org
5. ↑  *Տեխնիկական խնդիրների պատճառով աղյուսակը ժամանակավորապես չի աշխատում։*

Արտաքին հղումներ
----------------

* Անձնական էջ ՖԻԴԵ-ի կայքում
* ChessGames
* Հարցազրույց Դավիդ Նվարայի հետ

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | 365chess · Chess DB · Chess Games · Chess Tempo · ՖԻԴԵ |
|  |
| Չափորոշչային վերահսկողություն | NKC: pag2009515393 · VIAF: 96934786 · WorldCat VIAF: 96934786 |

 |
**Գեորգի Զաուրի Գախարիա** (վրաց.՝ გიორგი ზაურის ძე გახარია, մարտի 19, 1975(1975-03-19), Թբիլիսի, Վրացական ԽՍՀ, ԽՍՀՄ), վրացի քաղաքական գործիչ, 2019 թվականի սեպտեմբերի 9-ից Վրաստանի կառավարության ղեկավար։ Վրաստանի ներքին գործերի նախարարը և փոխվարչապետն էր 2017 թվականի նոյեմբերի 13-ից։ 2016-2017 թվականներին եղել է Վրաստանի էկոնոմիկայի և կայուն զարգացման նախարարը։

Կենսագրություն
--------------

### Կրթություն

Գեորգի Գախարիան ավարտել է Թբիլիսիի պետական համալսարանի պատմության ֆակուլտետը։ 1994-2000 թվականներին սովորել է Մոսկվայի Լոմոնոսովի անվան պետական համալսարանի քաղաքագիտության ֆակուլտետում՝ ստանալով քաղաքական գիտությունների մագիստրոսի գիտական աստիճան։2002-2004 թվականներին սովորել է Մոսկվայի Լոմոնոսովի անվան պետական համալսարանի բարձրագույն բիզնես դպրոցը։

### Աշխատանքը Վրաստանի կառավարության կազմում

Մասնավոր բիզնեսում աշխատելուց հետո (*SFK Group*-ում՝ որպես գլխավոր տնօրեն, *Lufthansa Service Holding AG.*-ում՝ որպես Արևելյան Եվրոպայի, ԱՊՀ և Ռուսաստանի երկրների գծով բիզնեսի զարգացման տնօրեն)՝ 2013 թվականի մարտին, նշանակվել է Վրաստանի բիզնես-օմբուդսմեն։ 2014 թվականի դեկտեմբերից աշխատանքը համատեղել է Վրաստանի կառավարության էկոնոմիկայի խորհրդի քարտուղարի աշխատանքի հետ։ Գեորգի Կվիրիկաշվիլին, 2016 թվականի նոյեմբերին դառնալով վարչապետ, Գեորգի Գախարիային նշանակել է իրեն փոխարինող՝ էկոնոմիկայի նախարարի պաշտոնում։ 2017 թվականի նոյեմբերի 13-ին նշանակվել է Վրաստանի ներքին գործերի նախարարի պաշտոնում։ Զբաղեցրել է Վրաստանի փոխվարչապետի պաշտոնը։ 2019 թվականի սեպտեմբերի 3-ին առաջադրվել է Վրաստանի վարչապետի պաշտոնում։ 2019 թվականի սեպտեմբերի 8-ին ընտրվել է վարչապետ՝ ստանձնելով երկրի կառավարության ղեկավարի լիազորությունները։

Ծանոթագրություններ
------------------

1. ↑  "Զուրաբիշվիլին հրամանագիր է ստորագրել Գեորգի Գախարիային Վրաստանի վարչապետի պաշտոնում նշանակելու մասին". Արխիվացված է the original 2022 թ․ փետրվարի 11-ին. Retrieved 2019 թ․ սեպտեմբերի 9. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  ԳԵՈՐԳԻ ԳԱԽԱՐԻԱՆ ԸՆՏՐՎԵՑ ՎՐԱՍՏԱՆԻ ՎԱՐՉԱՊԵՏ
3. ↑  Ուժային վարչապետը՝ խորհրդարանում, ոչխարները՝ դրսում
4. ↑  Кандидатом на пост премьера Грузии стал глава МВД Гахария — Новости — Мир — Коммерсантъ
5. ↑  Գեորգի Գախարիան կդառնա Վրաստանի նոր վարչապետը
6. ↑  Վրաստանի վարչապետի պաշտոնում առաջադրվել է ՆԳՆ ղեկավար Գեորգի Գախարիան
7. ↑  Վրաստանի վարչապետի պաշտոնում առաջադրվել է ներքին գործերի նախարար Գեորգի Գախարիան
8. ↑  Գեորգի Գախարիան ընտրվեց Վրաստանի նոր վարչապետ, հաստատվեց կառավարության կազմը

Արտաքին հղումներ
----------------

* Վրաստանի ներքին գործերի նախարարություն Archived 2022-04-01 at the Wayback Machine.
* Գեորգի Գախարիա Archived 2020-09-20 at the Wayback Machine. Վրաստանի խորհրդարանի պաշտոնական վեբկայք
Անվան այլ կիրառումների համար տե՛ս՝ Բուենոս Այրես (այլ կիրառումներ)

**Բուենոս Այրես** կամ **Հեներալ Կարրերա**, սառցադաշտային ծագման լիճ Պատագոնյան Անդերից՝ Արգենտինայի և Չիլիի սահմանին։ Ներկայումս լճի մակերեսը 1850 կմ² է։ Ծովի մակերևույթից բարձր է 208 մետր, ամենախոր բարձրությունը 590 մետր է։ Լճի արևմտյան մասը ֆյորդաձև է՝ եզրված ուղղաձիգ անտառապատ ժայռերով, արևելյան մասն ընկած է բարձրավանդակի վրա և ողողված է մորեններով։ Լճի հոսքն իրականանում է Բերտրան լճի միջոցով՝ դեպի Բեյկեր գետը, որը պատկանում է Խաղաղ օվկիանոսի ավազանին։

Լճի փոսորակը հայտնվել է սառույցների՝ արևմուտքից դեպի արևելք, դեպի Պլիոցենյան բաժին, իսկ հետագայում՝ պլեյստոցեն փոխ առ փոխ շարժումներից։ Մինչև վաղ Գոլոցենը լճի բարձրությունը ծովի մակարդակից կազմում էր 406 մետր և լճից՝ Ռիո Դեսեադո գետի միջով գոյություն ուներ հոսք՝ դեպի Ատլանտյան օվկիանոս։ Լճի չիլիական մասից սառույցի հալումից հետո Բեյկեր գետի միջով հոսք բացվեց դեպի Խաղաղ օվկիանոս և լճի մակարդակն իջավ ներկայիս արժեքին (208 մետր)։ Հուներից մեկը՝ Ֆենիքս Գրանդե գետի հոսքը, որը նախկինում լիճ էր թափվում արևելքից, փոփոխվեց 1898 թվականին Ֆրանսիսկո Մորենոյի ղեկավարությամբ իրականացվող նախագծի հետևանքով։ Ջրի մի մասը վերաուղղվեց Ռիո Դեսեադո գետի ավազան։ Ճյուղավորումը տեղակայված է Պերիտո Մորենո քաղաքից ոչ հեռու։

Լիճը հայտնաբերվել է 1880-1881 թվականներին Կարլոս Մարիա Մոյանոյի կազմակերպած արշավախմբի կողմից. Մոյանոն բարձրացավ Ռիո Չիկոյի ուղղությամբ գրեթե մինչև ակունք, ինչից հետո գնաց հյուսիս՝ Պատագոնյան Անդերի երկարությամբ։ Լեբալյոս լեռնային զանգվածի ստորոտում (2748 մետր)՝ ավելի քան 1.5 հազար մետր բարձրության վրա, Մոյանոյի արշավախումբը հայտնաբերեց Ռիո Դեսեադոյի վերին հոսանքները և Բուենոս Այրես լիճը։

Լճի չիլիական մասում կան մարմարյա քարանձավներ։

Ծանոթագրություններ
------------------

1. ↑  *G. Zambrano, R. Abarca del Rio, J.-F. Cretaux, and B. Reid* First insights on Lake General Carrera/Buenos Aires/Chelenko water balance(անգլ.) // *Advances in Geosciences*. — 2009. — № 22. — С. 173-179.
2. ↑  "Provincia de Santa Cruz - Recursos Hidricos - Aguas Superficiales" (in իսպաներեն). Secretaria de Minera de la Nacion. Արխիվացված է the original 2009 թ․ մայիսի 31-ին. Retrieved 2014 թ․ ապրիլի 5.
3. ↑  Магидович В. И. Магидович И. П. Очерки по истории географических открытий. Т. 4. М. 1985. С. 256.

Արտաքին հղումներ
----------------

* Բուենոս Այրեսի մարմարյա քարանձավները
* Բուենոս Այրես լճի լազուրը և մարմարը՝ Հեներալ Կարրերան։ Ֆոտոռեպորտաժ Archived 2017-02-21 at the Wayback Machine.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուս · Մեծ կատալոնական |
|  |
| Չափորոշչային վերահսկողություն | GND: 1224631595 · SUDOC: 204543452 |

 |
**Թոնդրակ**, *Թանղուրսւկ, Թանդուրեկ, Թանդուրեք, Թանդուրիկ, Թանդուրլու, Թենդուրեկ, Թոնդրիկ, Թոնդուրակ, Թոնդուրեկ, Թոնիր, Թոնրակ, Սունդերլիկ, Տանդուրեկ, Տենդյուրյուկ*, լեռնագագաթ Պատմական Հայաստանում, Ծաղկանց դաշտերում։ Անջրպետում է Արածանի, Եփրատ ու Արաքս գետերը և կազմում՝ Ծաղկոտն ու Կոգովիտ գավառների սահմանագիծը։

Բարձրություն 3542 մ։ Գործող հրաբուխ է, գագաթային մասը կոնաձև է և գոգավոր, բաժականման ներս ընկած խառնարանով, որին այլազգիները տվել են *Ջհանամ Դարասի* անունը։

Խառնարանի շրջագիծը 2000, խորությունը 320 մ է, որտեղից մեծ ուժգնությամբ դուրս են ժայթքում բարձր ջերմություն ունեցող ծծմբային գազեր և գոլորշիներ։ Կազմված է բազալտային, անդեզիտային և տրախիանդեզիտային լավաներից։ Լանջերը տեղ֊տեղ զառիթափ, տեղ֊տեղ մեղմաթեք են, որոնց մի զգալի մասը ծածկված է հողմնահարված հրաբխային ապարներով։ Ունի հրաբխային շինանյութեր ու ջերմուկներ։ Ձմեռը խիստ է, հզոր ձնածածկույթով, տարեկան տեղումները՝ 500-700 մմ։ Գերակշռում է լեռնատափաստանային և լեռնամարգագետնային բուսականությունը։

Գրականության մեջ և քարտեզներում Թոնդրակը և նրանից արևելք գտնվող Խոռի գագաթը նույնացվում են։ Թոնդրակի հրաբուխն անցյալ ղարերում ուսումնասիրել է գերմանացի երկրաբան Հ. Աբիխը։

Պինդ բազալտի լավա հրաբխի մոտ

Ծանոթագրություններ
------------------

1. 1 2  GEOnet Names Server — 2018.
2. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 2 [Դ-Կ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 469 — 992 էջ։

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Wikimapia |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 198)։*  |
*Վիքիպեդիայում կան հոդվածներ Պետրոսյան ազգանունով այլ մարդկանց մասին։*
 Անվան այլ կիրառումների համար տե՛ս՝ Էմմա Պետրոսյան (այլ կիրառումներ)

**Էմմա Ալբերտի Պետրոսյան** (հոկտեմբերի 9, 1965(1965-10-09), Երևան, Հայկական ԽՍՀ, ԽՍՀՄ), հայ երգչուհի։ ՀՀ վաստակավոր արտիստ (2017)։

Երգիչ, դերասան Արամոյի կինն է։

Կենսագրություն
--------------

Էմմա Պետրոսյանը ծնվել է 1965 թվականին Երևանում։ Սովորել է Երևանի Նար-Դոսի անվան թիվ 14-րդ միջնակարգ և Երևանի Ալեքսանդր Սպենդիարյանի անվան երաժշտական մասնագիտական դպրոցներում, այնուհետև` Ռոմանոս Մելիքյանի անվան երաժշտական ուսումնարանում, 1985-1989 թվականներին՝ Երևանի Կոմիտասի անվան պետական կոնսերվատորիայի ջութակի բաժնում։ 1989 թվականից աշխատել է Հայաստանի ազգային ռադիոյի սիմֆոնիկ նվագախմբում։ Հայաստանի Երգի պետական թատրոնի առաջին սերնդի ներկայացուցիչներից է։ Համերգներով հանդես է եկել Հայաստանում և արտերկրում, 2014 և 2015 թվականներին մենահամերգով հանդես է եկել Հայաստանի պետական կամերային նվագախմբի հետ։ 1998 թվականից դասավանդում է Երևանի Կոմիտասի անվան պետական կոնսերվատորիայի ջազ-վոկալ բաժնում, 2009 թվականից` դոցենտ։

Ձայնասկավառակներ
----------------

| Վերնագիր | Տարթիվ | Այլ |
| --- | --- | --- |
| «Սև ու սպիտակ» | 2000 | Արամոյի հետ |
| «Աղոթք» | 2008 |  |
| «Վերադարձ դեպի տուն» | 2010 | Արամոյի հետ |

Ծանոթագրություններ
------------------

1. ↑  "ՀՀ Նախագահի հրամանագրերը - Փաստաթղթեր - Հայաստանի Հանրապետության Նախագահ". *նախագահ.հայ*. Retrieved 2017 թ․ հունիսի 27.
2. 1 2  Baghdasaryan, Aram. "AV Production - Էմմա Պետրոսյան". *avproduction.am*. Արխիվացված է the original 2021 թ․ սեպտեմբերի 24-ին. Retrieved 2017 թ․ հունիսի 27.

Արտաքին հղումներ
----------------

* Չեմ տեղավորվում ընդհանուր հարմոնիայի մեջ կամ ինձ չեն տեղավորում այդ միջավայրում. Էմմա Պետրոսյանը` մեր երգարվեստի մասին
* Հարցազրույց երգչուհի Էմմա Պետրոսյանի հետ
**Ջեյն դե Գլեն** (անգլ.՝ Jane Erin Emmet de Glehn, օրիորդական անունը` անգլ.՝ Jane Erin Emmet, 1873[…], Նյու Ռոշել, Վեստչեստեր շրջան, Նյու Յորք, ԱՄՆ - փետրվարի 20, 1961(1961-02-20), Նյու Յորք, Նյու Յորք, ԱՄՆ), ամերիկացի նկարչուհի։

Կենսագրություն
--------------

Ջեյն դե Գլենը ծնվել է 1873 թվականին Նյու-Յորք նահանգի Նյու Ռոշել քաղաքում, առևտրական Ուիլյամ Էմմետի (անգլերեն` William Jenkins Emmet) և նկարազարդող Ջուլիա Պիրսոնի (անգլերեն` Julia Colt Pierson) ընտանիքում և եղել է 10 եղբայրներից ու քույրերից ամենափոքր երեխան։ Գեղանկարչության ուսուցումը սկսել է Նյու-Յորքի ուսանող-նկարիչների լիգայում Ուիլյամ Մակմոննիսի մոտ։ Այնուհետև ճամփորդել է Եվրոպայում, ծանոթացել ճանաչված նկարիչների աշխատանքներին և շարունակել ուսումը։ Ի տարբերություն իր քույր Լիդիա Էմմետի, Փեյնը չի եղել այնքան բեղմնավոր նկարչուհի, բայց նրա աշխատանքները նույնպես ցուցադրվում էին ցուցահանդեսներում։ 1930-ական և 1940-ական թվականներին նա ունեցել է սեփական արվեստանոց Նյու-Յորքում։ Ամուսնու մահից հետո 1951 թվականին Ջեյն Էմմետը նկարում է իր մի շարք հարազատների և մերձավորների դիմանկարները։

Անձնական կյանք
--------------

Եվրոպայում և Ամերիկայում ճամփորդելուց վերադառնալուց հետո Ջեյն Էմմետը 1904 թվականին ծանոթանում և ամուսնանում է ճանաչված անգլիացի իմպրեսիոնիստ-նկարիչ Ուիլֆրիդ դե Գլենի հետ։ Նորապսակները մեղրամիսն անցկացնում են Անգլիայում, Կոռնուոլում, այնուհետև հանգստանում են Փարիզում ու Վենետիկում և ձեռք են բերում բնակարան Լոնդոնում։ Անգլիայում Ջեյն դե Գլենը նկարել և ցուցադրել է իր աշխատանքները Գեղարվեստի Թագավորական ակադեմիայում, New English Art Club և Royal Hibernian Academy-ում։ Ամուսինները եղել են ամերիկացի նկարիչ Ջոն Սարջենթի ընկերները և հաճախակի ուղեկիցները, որի հետ Ջեյնը ծանոթացել է 1890 թվականին պարուհի Կարմենսիտայի (անգլերեն` Carmencita) ընկերությունում։ 1905-1915 թվականների ընթացքում նկարիչների եռյակը Եվրոպայում ճամփորդելու ընթացքում հաճախ նկարում էր միմյանց դիմանկարները։ 1915 թվականի հունվարին Ջեյնը և Ուիլֆրիդը հաշվառվում են Ֆրանսիայում Վերին Մարնի դեպարտամենտի բրիտանական հոսպիտալի Hôpital Temporaire d’Arc-en-Barrois, հաստիքներում։ Հաջորդ տարի Անգլիա վերադառնալուց հետո Ուիլֆրիդը զորակոչվում է գործող բանակ և ուղարկվում է Իտալիա, ռազմաճակատ, որտեղ մեկնում է կնոջ հետ միասին։ Պատերազմից հետո նրանք վերադառնում են Անգլիա և հաջորդ տասնամյակի ընթացքում ամառը անցկացնում են Կոռնուելում, իսկ ձմեռը` Ֆրանսիայում։ Նրանք երեխաներ չեն ունեցել։

Ծանոթագրություններ
------------------

1. 1 2  De Glehn, Jane Emmet
2. 1 2  *Pas L. v.* Jane Erin Emmet — 2003.
3. 1 2  Jane De Glehn (ֆր.)
4. ↑  Union List of Artist Names — 2019.
5. ↑  Emmet family tree Archived 2016-05-24 at the Wayback Machine. (անգլ.)
6. ↑  Wilfrid De Glehn and Jane Erin Emmet Archived 2016-03-04 at the Wayback Machine. (անգլ.)

Արտաքին հղումներ
----------------

* Emmet Family Artists Archived 2018-03-03 at the Wayback Machine. (անգլ.)
* Jane Emmet de Glehn (անգլ.)
* Emmet family papers, 1792—1989, bulk, 1851—1989 (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1152974459 · LCCN: nb2008021627 · VIAF: 95743365 · ULAN: 500010215 · WorldCat VIAF: 95743365 |

 |
**Թուրք-պարսկական պատերազմ** (պարս.՝ جنگ صفویان و عثمانی), ռազմական հակամարտություն Սուլեյման I-ի գլխավորած Օսմանյան կայսրության և շահ Տահմասպ I-ի ղեկավարած Սեֆյան Իրանի միջև, որը տեղի է ունեցել 1532-1555 թվականներին։

Պատերազմի վերջում կնքվել է Ամասիայի հաշտության պայմանագիրը, որով Հայաստանն առաջին անգամ բաժանվում է Օսմանյան Թուրքիայիև Սեֆյան Պարսկաստանի միջև։

Պատմություն
-----------

### Նախապատմություն

Երկու կայսրությունների մեջ պատերազմական գործողությունների սկսման շարժառիթը հանդիսացան տարածքային վեճերը։ Այդ վեճերն էլ ավելի սրվեցին այն ժամանակ, երբ Բիթլիսը Պարսկաստանին ինքնակամ միանալու որոշում կայացրեց։

Մինչ պատերազմական գործողությունների սկիզբը Սեֆյանները նպատակ ունեին դաշնակցել Ավստրիայի Հաբսբուրգների հետ՝ Օսմանյան կայսրությանը երկճակատ մարտում հեշտորեն պարտության մատնելու համար։

### Պատերազմական գործողությունների սկիզբ և ընթացք

1532 թվականին օսմանյան բանակը՝ մեծ վեզիր Իբրահիմ փաշայի (հետագայում՝ Սուլեյման սուլթանի) ղեկավարությամբ անցնում է հարձակման։ Շնորհիվ քանակական գերազանցության՝ կարճ ժամանակահատվածում թուրքերը կարողանում են բռնագրավել Բիթլիսը և անցնել Թավրիզ, իսկ 1534 թվականին նաև Բաղդադ։ Իրանի շահը ստիպված էր հանձնվել և 1536 թվականին կողմերի միջև կքնվեց ժամանակավոր զինադադար։

1548 թվականին վերսկսեց պատերազմական գործողությունների երկրորդ շրջափուլը։ Այս անգամ նախահարձակ եղան պարսիկները՝ գրոհի անցնելով Հայաստանից։ Մինչ այդ օսմանյան սուլթանը համաձայնության էր եկել Ֆրանսիայի թագավոր Ֆրանցիսկոս I-ի հետ, ինչն էլ ստիպեց Ֆրանսիայի վաղեմի թշնամի Ավստրիական կայսրությանը մերձենալ Իրանի հետ։ Շուտով ֆրանս-թուրքական ուժերը հատեցին պարսից սահմանագիծը և անցան հարձակման։ Թուրքերին հաջողվեց ամբողջությամբ գրավել Թավրիզ քաղաքը, ինչպես նաև իրենց հպատակեցնել Հայաստանի, Արևելյան Անատոլիայի, Վանի նահանգի և Արևմտյան Վրաստանի հողերը։

Ռազմաճակատում գործողությունները վերսկսվեցին 1553 թվականին։ Սա դարձավ օսմանյան սուլթան Սուլեյման I-ի վճռական արշավանքը, որի ժամանակ թուրքերի բանակը գրավեց Էրզրումը՝ վերջ դնելով բազմափուլ պատերազմին։

### Ավարտ և Ամասիայի հաշտության պայմանագիր

Հիմնական հոդված՝ Ամասիայի հաշտության պայմանագիր
Պատերազմի ավարտից հետո՝ 1555 թվականին, Փոքր ԱսիայիԱմասիա բնակավայրում ստորագրվեց հաշտության պայմանագիր, որով Իրանը ունեցավ տարածքային կորուստներ։ Ըստ Ամասիայի պայմանագրի՝ Հայաստանը առաջին անգամ բաժանվեց Օսմանյան Թուրքիայիև Սեֆյան Պարսկաստանի միջև։ Այս բաժանմամբ Օսմանյան տերությանը անցան Արևմտյան Հայաստանի նահանգները՝ Փոքր Հայքը,Բարձր Հայքը,Աղձնիքը,Տուրուբերանը,Ծոփքը, Միջագետքը և Վրաստանի արևմտյան հատվածը։ Պարսկաստանին մնացի Արևելյան Հայաստանը՝ Այրարատը,Գուգարքը,Արցախը,Ուտիքը,Վասպուրականը,Սյունիքը, արևելյան Վրաստանը, Դաղստանը և Ատրպատականը։

Էրզրումը, Վանը և Շահրիզորը հայտարարվեցին բուֆերային տարածքներ, իսկ Կարսը պահպանեց իր չեզոքությունը՝ աջակցություն չցուցաբերելով ո՛չ Օսմանյան կայսրությանը, և ո՛չ էլ Սեֆյան Իրանին։

Ծանոթագրություններ
------------------

1. ↑  "Թուրք-պարսկական պատերազմներ՝ Հայկական Հանրագիտարան". *www.encyclopedia.am* (in ամերիկյան անգլերեն). Արխիվացված է the original 2020 թ․ հունիսի 18-ին. Retrieved 2017 թ․ սեպտեմբերի 16.
**«Հեքիաթ»**, հայ մեծ նկարիչ Մարտիրոս Սարյանի վերջին գեղանկարչական գործն է, որը վարպետը ստեղծել է 1971 թվականին։ Կտավը գտնվում է Սարյան ընտանիքի հավաքածուում։

Նկարագրություն
--------------

Սարյանի արվեստանոցը, ձախ կողմի նկարակալի վրա «Հեքիաթ» կտավն է
«Հեքիաթ» կտավը Սարյանի վերջին գեղանկարչական աշխատանքն է։ Այն ցուցադրվում է նկարչի արվեստանոցում, նկարակալի վրա, ինչպես վարպետը թողել է այն։ Կտավը ստորագրված չէ, համարվում է անավարտ։

Ընդհանրացված, վերացական բնապատկերի ձախ անկյունում լուսնի ուրվագիծն է, հակառակ անկյունում` կամ սավառնող հրեշտակ, կամ ոգենման խորհրդավոր պատկեր։ Այս կերպ վարպետը պատկերել է արևը, որը լուսավորում է նրա գրեթե բոլոր նկարները։ «Հեքիաթ» կտավում հանդիպել են երկու լուսատուները` արևը և լուսինը։ Նկարում կարելի է տեսնել պառկած մարդու կիսադեմ, որը վերաճում է հողից, բնությունից, կարծես նրա մասնիկն ու շարունակությունը լինի։ Մարդու կյանքն անցնում է արևի ու լուսնի, գիշերվա ու ցերեկվա, լույսի ու խավարի միջով, որոնք միմյանց փոխարինելով ստեղծում են կյանքի հավերժական պտույտը։ Ոչինչ անհետ չի կորչում. մեկը փոխարինում է մյուսին, գիշերն իր հետ տանում է բացասական ամեն ինչ, ինչը խորհրդանշում է նկարի ձախ կողմի անորոշ կենդանու պատկերը։

Ըստ Սարյանի կյանքը հավերժ շարունակվում է։ «Հեքիաթ» կտավն ներառում է դրական էներգիա, տիեզերական ներդաշնակության փիլիսոփայական իմաստավորում։

Սարյանի «Երկիրը» և «Հեքիաթ» նկարները հաղորդում են աշխարհի անսահմանության գիտակցումը, դրանք նկարչի արձագանքն են դեպի տիեզերք մարդու հոգևոր թռիչքներին։

Տվյալներ
--------

* «Հեքիաթ», 1971, կտավ, յուղաներկ, 50 x 65 սմ։ Սարյան ընտանիքի հավաքածու, Երևան

Ծանոթագրություններ
------------------

1. ↑  "ՄԱՐՏԻՐՈՍ ՍԱՐՅԱՆԻ ՏՈՒՆ-ԹԱՆԳԱՐԱՆ". *www.sarian.am* (in բրիտանական անգլերեն). Retrieved 2017 թ․ ապրիլի 2.
2. ↑  "Մարտիրոս Սարյանի տուն-թանգարան - Տեղեկատու էջ թանգարանի մասին". *adb.am*. Արխիվացված է the original 2016 թ․ հունիսի 23-ին. Retrieved 2017 թ․ ապրիլի 2. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "ՄԱՐՏԻՐՈՍ ՍԱՐՅԱՆԻ ՏՈՒՆ-ԹԱՆԳԱՐԱՆ". *www.sarian.am* (in բրիտանական անգլերեն). Retrieved 2017 թ․ ապրիլի 2.

|  |  |  |  |
| --- | --- | --- | --- |
| 

| * դ
* ք
* խ
Մարտիրոս Սարյանի նկարներ |
| --- |
|  |
| 
* Գիշերային բնանկար: Եգիպտոս
* Դեպի աղբյուր
* Եգիպտական դիմակներ
* Եղիշե Չարենցի դիմանկարը
* Երևանյան բակ գարնանը
* Ինքնադիմանկար
* Ինքնադիմանկար
* Ինքնադիմանկար: Երեք հասակ
* Ծովափին: Սֆինքս
* Կոստանդնուպոլսի շները
* Հեքիաթ
* Պարսկաստան
* Ջրհորի մոտ, շոգ օր
* Փյունիկյան արմավենի: Եգիպտոս
* Քայլող կինը
* VII դարի Կարմրավոր եկեղեցին: Աշտարակ
* Զանգվի կամուրջը

 |

 |
**Գագիկ Վրեժի Ջհանգիրյան** (ապրիլի 16, 1955(1955-04-16) կամ մարտի 6, 1955(1955-03-06), Արարատ, Արարատի շրջան, Հայկական ԽՍՀ, ԽՍՀՄ), հայ պետական գործիչ, իրավագետ, իրավաբանական գիտությունների թեկնածու, ՀՀ զինվորական նախկին դատախազ (1997-2006), ՀՀ գլխավոր դատախազի նախկին տեղակալ (2006-2008)։

Կրթություն
----------

1972-1977 թվականներին սովորել է Երևանի պետական համալսարանի իրավաբանության ֆակուլտետում։ Որպես գիտաշխատող աշխատել է Հայաստանի գիտությունների ազգային ակադեմիայի փիլիսոփայության և իրավունքի ինստիտուտում։ 1979-1983 թվականներին սովորել է Մոսկվայի Համամիութենական դատախազության ինստիտուտում։ 1983 թվականին պաշտպանել է գիտական թեզը «Ժամանցի ոլորտի հանցավորության քրեաբանական պրոբլեմները» թեմայով և ստացել իրավաբանական գիտությունների թեկնածուի գիտական աստիճան։

Աշխատանքային գործունեություն
----------------------------

1990-1997 թվականներին եղել է ՀՀ արդարադատության նախարարության դատական մարմինների վարչության պետ, նախարարի առաջին տեղակալ, 1997-2006 թվականներին՝ ՀՀ զինվորական դատախազ, ՀՀ գլխավոր դատախազի տեղակալ, 2006-2008 թվականներին` ՀՀ գլխավոր դատախազի տեղակալ։

2012 թվականի մայիսի 6-ին «Հայ ազգային կոնգրես» կուսակցությունների դաշինքի համամասնական ցուցակով ընտրվել է ԱԺ պատգամավոր։

Պարգևները և աստիճանները
-----------------------

* Արդարադատության առաջին դասի պետական խորհրդական։

Ընտանիք
-------

Ամուսնացած է, ունի երեք զավակ։


|  |  |  |
| --- | --- | --- |
| **Նախորդող**Գևորգ Աշոտի Մարգարյան | **ՀՀ զինվորական դատախազԳագիկ Ջհանգիրյան**1997 - 17 հունվարի 2006 | **Հաջորդող**Արմեն Մովսեսի Խաչատուրյան |

|  |  |  |  |  |
| --- | --- | --- | --- | --- |
| 

| * դ
* ք
* խ
Հայաստանի զինվորական դատախազները |
| --- |
|  |
| Հայաստան |  Վաղարշակ Վարդանյան (1992-1996) • Գևորգ Մարգարյան (1996-1997) • Գագիկ Ջհանգիրյան (1997-2006) • Արմեն Խաչատուրյան (2006-2011) • Գևորգ Կոստանյան (2011-2013) • Արտավազդ Հարությունյան (2013-ից) |

 |

Ծանոթագրություններ
------------------

1. ↑  "Գագիկ Վրեժի Ջհանգիրյանը ՀՀ Ազգային Ժողովի կայքում".
2. 1 2  "Գագիկ Ջհանգիրյանի կենսագրությունը «Հայկական Ժամանակում»".
3. ↑  "Parliament Monitoring - Ջհանգիրյան Գագիկ Վրեժի". Արխիվացված է the original 2021 թ․ հունիսի 19-ին. Retrieved 2019 թ․ մարտի 22.
**Շեուբան,** (օսերեն՝ Æхсæрджын, վրաց.՝ ახსარგინა) գյուղ Վրաստանի Ռաճա-Լեչխում և Քվեմո Սվանեթի մարզում, դե ֆակտո՝ միջազգայնորեն մասսամբ ճանաչված Հարավային Օսիայի հյուսիս-արևմուտքում՝ Ձաուսի շրջանում։ Ըստ 1987 թվականի մարդահամարի տվյալների՝ գյուղի բնակչությունը կազմում է 230 մարդ։

Բնակչության հիմնական մասը օսերն են, որոնք խոսում են օսերենով։ Կան նաև վրացերենով խոսող վրացիներ և ռուսախոս ռուսներ։

Պատմություն
-----------

Գյուղը հիմնադրվել է բնակեցումից մի քանի դար առաջ, Խուգաևների ընտանիքի անդամների կողմից։ 90-ական թվականների սկզբին գյուղի բնակչությունը զգալիորեն նվազել է և այժմ գյուղը գրեթե դատարկվել է և ունի ընդամենը 230 բնակիչ։

Տեղի բնակիչները նախկինում մշակել են գարի և տվել են հարուստ բերք համապատասխանաբար Ռուսական կայսրության և Վրաստանի կառավարություններին։ Բացի գարու արտադրությունից, տեղի բնակիչները մշակում են նաև այլ մշակաբույսեր, ինչպիսիք են՝ եգիպտացորեն, լոբի և այլն։ Գյուղի բնակիչները պահում են նաև անասուններ և այլ ընտանի կենդանիներ։ Գյուղի բնակիչները պահում են ոչխարներ, կովեր և այծեր։

Ծանոթագրություններ
------------------

1. ↑  Վրաստանի բնակչության մարդահամարի տվյալներ. Տեղանունների բառարան(վրաց.)
2. ↑  Заселение осетинами верховьев р. Джоджора
3. ↑  "osetins.com «Южные общества Осетии»". Արխիվացված է the original 2016 թ․ մարտի 4-ին. Retrieved 2015 թ․ հոկտեմբերի 25.
**Արագ պատրաստվող լապշա**, մակարոնային մթերք, որի պատրաստման համար բավական է նրա վրա ավելացնել եռման ջուր և սպասել մի քանի րոպե։

Պատմություն
-----------

Nissin Souper Meal լապշա բաժակում
Ժամանակակից արագ պատրաստվող լապշայի հայրը համարվում է թայվանական ծագմամբ ճապոնացի Մոմոֆուկու Անդոն, որը հիմնադրել է Nissin Food Products Co. Ltd ընկերությունը և աշխարհում առաջին անգամ արտադրել է *Chikin Ramen* լապշան՝ (հավի մսի համով)՝ 1958 թվականին։ 1958 թվականի օգոստոսի 25-ին նոր արտադրանքը հայտնվել է ճապոնական շուկայում։

1971 թվականին Nissin ընկերությունը փրփրապլաստե բաժակների մեջ արտադրել է արագ պատրաստվող լապշա «Cup Noodle»: Այն կարելի է պատրաստել առանց սպասք օգտագործելու՝ հենց նույն բաժակի մեջ։ Հետագայում բաժակի մեջ ավելացրել են չոր կանաչիներ, ինչն ուտեստը դարձրել է ապուր։

Օգտագործում
-----------

Լապշա Դոշիրակ
 Լապշա Ռոլտոն 
Արագ պատրաստվող լապշայի ռուսական շուկան 2013 թվականին գնահատվել է ավելի քան 800 միլիոն դոլար, լապշան զբաղեցրել է արագ պատրաստվող մթերքների 50 % մի քիչ պակաս մասը։

2009 թվականին աշխարհում վաճառվել է ավելի քան 92 միլիարդ արագ պատրաստվող լապշայի չափաբաժին։

Լրացուցիչ փաստեր
----------------

Ճապոնիայում 2000 թվականին անցկացված հասարակական հարցումներով, արագ պատրաստվող լապշան համարվել է XX դարի ճապոնական գլխավոր հայտնագործությունը։ Կարաոկեն երկրորդ տեղում է, իսկ սկավառակը՝ հինգերորդ։

Սկզբում լապշան եղել է որպես բացառիկ, թանկարժեք մթերք։ Այն մոտ անգամ ավելի թանկ էր, քան լապշաների ավանդական տեսակները՝ սոբան և ուդոնը։

Լապշայի համը լավացնելու համար սովորաբար ավելացնում են սննդային հավելումներ։

Հարավային Կորեայում արագ պատրաստվող լապշան անվանում են «ռամյոն» (lang-ko|라면):

Ծանոթագրություններ
------------------

1. 1 2  Сайт компании Роллтон Archived 2011-10-17 at the Wayback Machine. 13.05.2010
2. ↑  ЖИТЬ БУДЕТ ЛУЧШЕ, ЖИТЬ БУДЕТ ВЕСЕЛЕЙ. Обзор российского рынка продуктов быстрого приготовления (по данным IntescoResearchGroup) — Российский Продовольственный Рынок № 5/2012 "К концу 2013 года объем российского рынка продукции быстрого приготовления прогнозируется на уровне 1,8 млрд долларов … "
3. ↑  "The Japan Times: Эволюция лапши быстрого приготовления". Արխիվացված է the original 2010 թ․ մայիսի 31-ին. Retrieved 2019 թ․ սեպտեմբերի 11.
4. ↑  Japan votes noodle the tops BBC 12.12.2000.

Արտաքին հղումներ
----------------

* Обзор рынка ЛБП г. Омска
* Московский рынок продуктов быстрого приготовления
* Рынок лапши быстрого приготовления в России (июнь 2001) Archived 2019-09-08 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NDL: 001140169 |

 |
Շերդոր մեդրեսե՝ Սամարղանդի երեք ամենահայտնի մեդրեսեներից մեկը, կառուցված 1619-1636 թվականներին Ռեգիստան հրապարակում
**Մեդրեսե**  (արաբ․՝ **مدرسة**‎‎, բառացի «վայր, որտեղ ուսումնասիրում են»), իսլամական ուսումնական հաստատություն, որը կատարում է միջնակարգ դպրոցի և իսլամական հոգևոր ճեմարանի դեր։ Ուսումը մեդրեսեում երկսեռ է և անվճար։ Մեդրեսեն ավարտած շրջանավարտներն իրավունք ունեն դիմելու համալսարան։

Պատմություն
-----------

Մզկիթին կից առաջին մեդրեսեն բացվել է Մարոկկոյում 859 թվականին (Ալ-Կարաուին)։ Մեդրեսեն տարածում գտավ 9-13-րդ դարերում այն երկրներում, որտեղ դավանում էին իսլամը, այդ թվում նաև մինչհեղափոխական Ռուսաստանում (Բուխարա, Սամարղանդ, Խիվա, Միջին Մերձվոլգա, Հարավային Ուրալ, Սիբիր)։ Մեդրեսեները հիմնականում բացվել են խոշոր մզկիթներին կից։

Ուսումնական առարկաներ
---------------------

* Արաբերեն
* Ղուրան և Ղուրանի մեկնություն (թաֆսիր)
* Հադիս
* Քալամ
* Շարիաթ
* Իսլամի պատմության և այլ հարակից դիսցիպլիններ։ Միջին դարերում մեդրեսեն ոչ միայն մուսուլման աստվածաբանության օջախ էր հանդիսանում, այլև մեծ մշակութային։

Մեդրեսեի ճարտարապետություն
--------------------------

Մեդրեսեների ճարտարապետական տեսքը ձևավորվել է արևելքում՝ իսլամադավան աշխարհում, 10-12-րդ դարերում։

Ուլուգբեկ մեդրեսեն Բուխարայում
1-2-հարկանի շինությունները իրենց մեջ ներառում են բակ, ուղղանկյունաձև հատակագծով հանրակացարան, մզկիթ, լսարան։ Ընդհանուր առմամբ մեդրեսեները զանազանվում են իրենց տիպաբանությամբ՝ ըստ գտնվելու վայրի։ Միջին Ասիայում մզկիթը և լսարանը տեղաբաշխված էին գլխավոր շինության մեջ, որի երկու կողմերում բացվում է օթյակը։ Փոքր Ասիայում մեդրեսեի բակը սովորաբար ծածկված է գմբեթով։ Ասիայում ծածկը հիմանականում կամարակապ է, Հյուսիսային Աֆրիկայում փայտամած՝ կղմինդրապատ։ Մեդրեսեն զարդարված է քանդակներով, թրծակավե սալիկներով։

Ծանոթագրություններ
------------------

1. ↑  "madrasah | Origin and meaning of madrasah by Online Etymology Dictionary". *www.etymonline.com* (in անգլերեն). Retrieved 2020 թ․ օգոստոսի 13.
2. ↑  "TenguGo". *www.tengugo.com*. Արխիվացված է the original 2020 թ․ օգոստոսի 13-ին. Retrieved 2020 թ․ օգոստոսի 13.

Արտաքին հղումներ
----------------

* Թաթարստանում հայտնվել է կանանց մեդրեսե
* Казанские медресе XIX — начала XX в. в документах и материалах Archived 2012-01-11 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Լարուսի · Մեծ կատալոնական · Մեծ նորվեգական · Մեծ սովետական (1 հրտ.) · Ուղղափառ · Treccani · Universalis |
|  |
| Չափորոշչային վերահսկողություն | BNE: XX5826806 · BNF: 12509548v · GND: 4169230-5 · LCCN: sh96009872 · NKC: ph137338 |

 |
Միզապարկի ուլտրաձայնային պատկեր (սև թիթեռի տեսքով) հիպերպլաստիկ շագանակագեղձ : Կիրառական և բժշկական գիտությունների միասնական աշխատանքի օրինակ: 
**Կենսաբժշկական ճարտարագիտությունը** (**ԿԲՃ**) կամ **բժշկական ճարտարագիտությունը**` ճարտարագիտական սկզբունքների և դիզայնի կոնցեպտների կիրառումն է բժշկության և կենսաբանության ոլորտում, առողջապահական նպատակներով (օրինակ՝ ախտորոշում կամ բուժում)։ Այս ոլորտը նպատակ ունի փակել ճարտարագիտության և բժշկության միջև եղած անջրպետը՝ համատեղելով ճարտարագիտության խնդիրների լուծման հմտությունները, բժշկական և կենսաբանական գիտությունների հետ՝ առողջապահությունն առաջ տանելու նպատակով, ներառյալ ախտորոշումը, մոնիտորինգը և թերապիան։ Կենսաբժշկական ճարտարագետի լիազորությունների շրջանակում կարող է նաև ընդգրկված լինել բժշկական սարքավորումների ընթացիկ կառավարումը և սպասարկումը հիվանդանոցներում ՝ պահպանելով արդյունաբերության համապատասխան չափանիշները։ Սա իր մեջ ներառում է բժշկական սարքավորումների գնումները, առօրյա փորձարկումը և սպասարկումը, որը հիվանդանոցներում կատարում է մասնագետ այլ կերպ հայտնի որպես կենսաբժշկական սարքավորումների տեխնիկ (Biomedical Equipment Technician (BMET)) կամ որպես կլինիկական ճարտարագետ։

Կենսաբժշկական ճարտարագիտությունը վերջերս հանդես է գալիս որպես առանձին ուսում ի տարբերություն ճարտարագիտության շատ այլ ոլորտների։ Նման էվոլյուցիան տարածված է երբ նոր ոլորտը անցում է կատարում արդեն իսկ կայացած ոլորտների միջդիսցիպլինար մասնագիտացում լինելուց, դեպի ինքնին ոլորտ կամ մասնագիտացում։ Կենսաբժշկական ճարտարագիտության ոլորտում աշխատանքի մեծ մասը բաղկացած է հետազոտությունից և մշակումից, իր մեջ ներառելով լայն ենթաոլորտներ (տես ստորև)։ Կենսաբժշկական ճարտարագիտության ստեղծած հայտնի հավելվածներից են կենսահամատեղելի պրոթեզները, տարբեր ախտորոշիչ և թերապևտիկ բժշկական սարքերը, սկսած կլինիկական սարքավորումներից մինչև միկրո-իմպլանտներ, ընդհանուր ախտորոշիչ սարքավորումները, ինչպիսիք են ՄՌՇ֊ը և ԷՍԳ֊ը, ռեգեներատիվ հյուսվածքների աճը և դեղանյութերը։

Ծանոթագրություններ
------------------

1. ↑  John Denis Enderle; Joseph D. Bronzino (2012). *Introduction to Biomedical Engineering*. Academic Press. pp. 16–. ISBN 978-0-12-374979-6.
2. ↑  Fakhrullin, Rawil; Lvov, Yuri, eds. (2014). *Cell Surface Engineering*. Cambridge: Royal Society of Chemistry. ISBN 978-1-78262-847-7. Արխիվացված է the original 2021 թ․ հունվարի 25-ին. Retrieved 2020 թ․ մարտի 5.
**Լևան Գոռոզիա**, **L’One** (հոկտեմբերի 9, 1985(1985-10-09), Կրասնոյարսկ, ՌԽՖՍՀ, ԽՍՀՄ), վրացական արմատներով ռուս ռեփեր, *Phlatline* խմբի նախկին անդամ։ *DJ Pill.One*-ի հետ միասին եղել է WDKTZ (weedkatz) պրոեկտի հիմնադիր։ 2012 թվականին սկսել է համագործակցել ռուսական Black Star Inc. սոլո լեյբլի վրա։ Սեփականատեր է *Black Star Wear* ապրանքանիշի անվան տակ հանդես եկող «Cosmokot» հագուստի արտադրության։

Կենսագրություն
--------------

Դեռահաս հասակում նա տեղափոխվել է քաղաք՝ Յակուտսկ, որտեղ սկսել է իր ստեղծագործական կյանքը։ Լևանը երեխա ժամանակվանից եղել է Յակուտսկի բասկետբոլի ազգային հավաքականի կազմում, սակայն ծնկի վնասվածքը թույլ չի տվել շարունակել սպորտային ճանապարհը, որի պատճառով նա իր ամբողջ ուշադրությունը կենտրոնացրել է միայն ստեղծագործական աշխատանքի վրա։

Յակուտսկում L'One-ը եղել է ԶԼՄ-ների անձնավորություն, խաղացել КВН-ում (ՈՒՀԱ), և հետագա 3 տարիների ընթացքում դարձել Յակուտսկի ՈՒՀԱ ակումբի լիգայի առաջատար ուսանող։ Զուգահեռաբար աշխատում է ռադիոյում և հեռուստատեսությունում։ Ավելի ուշ ձայնագրել և թողարկել է իր առաջին մենակատար ալբոմը։ 2005 թվականին նա Յակուտսկից տեղափոխվել է Մոսկվա և, իր գործընկեր Nel'om (Նել'օմ)-ի հետ միասին ստեղծել Marselle (Մարսել) խումբը։
2009 թվականին Լևանը թողարկեց Phlatline in da building սկավառակը, որը նվիրված էր լեյբլի հինգերորդ տարեդարձին։ Այդ սկավառակում ներկայացվել են «Marselle»-ի և ST-ի նոր աշխատանքները։ Ընկերությանը աջակցելու համար նկարահանվել է Marselle и ST» - «Քո տանը» տեսահոլովակը։

2011 թվականի մարտի 31-ին «Marselle» ST և DJ Booch դադարեցրել են համագործակցությունը հիփ-հոփ Agency Phlatline-ի հետ։

2012 թվականի մայիսի 18-ին Լևանը պաշտոնապես դառնում է BlackStar-ի անդամ։

|  |  |  |
| --- | --- | --- |
|  | Ես ստացել եմ առաջարկ աշխատելու Black Star-ի թիմի հետ, մենք հանդիպեցինք և քննարկեցինք աշխատանքային պահերը և որոշեցինք ամեն բան անել միասին։ Կարծում եմ, որ Black Star-ում մենք աշխատում ենք պրոֆեսիոնալների հետ միասին, և մենք պետք է կարողանանք ցույց տալ մի նոր մակարդակի Hip Hop Ռուսաստանում։ |  |

Ծանոթագրություններ
------------------

1. ↑  Коллекция L`one на Black Star Wear
2. ↑  "Первая премия телеканала MusicBox: музыкальные итоги года и звездные гости шоу". Արխիվացված է the original 2015 թ․ հուլիսի 1-ին. Retrieved 2016 թ․ հունվարի 5. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · ՎԿ · ՎԿ · ՎԿ · Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Spotify |
|  |
| Թեմատիկ կայքեր | Discogs · Internet Movie Database · ԿինոՊոիսկ · MusicBrainz · MusicBrainz |

 |
**Լոնդոնի կենդանաբանական այգին**, աշխարհի ամենամեծ ու հին կենդանաբանական այգիներից մեկը։ Այն գտնվում է Վեստ-Էնդ շրջանում, Ռիջենթ-պարկի հյուսիսային մասում։ Կենդանաբանական այգին հիմնվել է 1828 թվականի ապրիլի 27-ին։ Այն նախատեսված էր բացառապես գիտական աշխատանքների համար։

Պատմություն
-----------

Լոնդոնի կենդանաբանական այգին գտնվում է Վեստ-Էնդ շրջանում, Ռիջենթ-պարկի հյուսիսային մասում։ Կենդանաբանական այգին հիմնվել է 1828 թվականի ապրիլի 27-ին։ Այն նախատեսված էր բացառապես գիտական աշխատանքների համար։
Կենդանաբանական այգու հիմնադրման մեջ մեծ ներդրում ունեն քաղաքական գործիչ Ստեմֆորդ Ռաֆֆլզը` Սինգապուր քաղաքի հիմնադիրը (Բրիտանիայում նրան անվանում են «Սինգապուրի և Լոնդոնի կենդանաբանական այգու հայր») և հայտնի քիմիկոս Հեմֆրի Դեյվը։

Լոնդոնյան կենդանաբանական այգու բացումը տեղի է ունեցել միայն 1847 թվականին։ 2008 թվականի տվյալներով այս այգում գտնվում է առավել քան 16 802 առանձին կենդանիների 755 տեսակներ։ Այստեղ են գտնվում աշխարհում առաջինը հանդիսացող հանրային տաղավարները, որտեղ պահվում են սողուններ, միջատներ, ակվարիումներ, մանկական կենդանաբանական այգի։ 2001 թվականին փղերը, ռնգեղջյուրները և ուրիշ այլ մեծ կենդանիներ լոնդոնյան կենդանաբանական այգուց տեղափոխվեցին Բեդֆորդի կենդանաբանական այգի։

Կլոր տուն
---------

1933 թվականին ճարտարապետ Բերտոլդ Լյուբետկինի նախագծով կառուցված գորիլաների համար նախատեսված «Կլոր տունը» (անգլ. Round House) դարձավ առաջին մոդեռնիստական շենքերից մեկը Մեծ Բրիտանիայում։ 1934 թվականին Լյուբետկինի նախագծով կառուցվեց պինգվինների համար նախատեսված լողավազան։

Կենդանիներ
----------

Լոնդոնյան կենդանաբանական այգում ապրում էր միակ կվագան` զեբրերի մի տեսակ, որին հաջողվել է լուսանկարել, ինչպես նաև միակ թայսմանական գայլ, որը հանդիսանում է մահացած կաթնասուն, որի կյանքի մասին կենդանաբանական այգում հասցրել են ֆիլմ նկարահանել։ Բացի այդ, Եվրոպայում առաջին բեգեմոտը եղել է հենց այս կենդանաբանական այգում։ Իսկ երբ 1880 թվականին այգում հայտնվեց փիղ Ջամբոն, նրա անունը դարձավ հատուկ անուն անգլերենում, մեծ իրերի նշանակումերի համար։

Առյուծների տարածք
-----------------

Լոնդոնի կենդանաբանական այգու ասիական առյուծները բնակվում են մի տարածքում, որը շրջապատված է պարսպով։ Այն բացվել է 2016 թվականի գարնանը թագուհի Էլիզաբեթ 2-րդի կողմից։ Պարսպի մակերեսը 2500 քառակուսի մետր (27,000 քառակուսի ոտնաչափ) է և իր տեսքով հիշացնում է Հնդկաստանի ազգային պարկը։

Ծանոթագրություններ
------------------

1. 1 2  "ZSL's History". Արխիվացված է the original 2012 թ․ օգոստոսի 9-ին. Retrieved 2011 թ․ նոյեմբերի 1.
2. ↑  "April 27 – Today in Science History". Արխիվացված from the original on 2012 թ․ օգոստոսի 9. Retrieved 2011 թ․ նոյեմբերի 1.
3. ↑  "April 27 – Today in Science History". Արխիվացված from the original on 2012 թ․ օգոստոսի 9. Retrieved 2011 թ․ նոյեմբերի 1.
4. 1 2 3 4
5. ↑
6. ↑  "Land of the Lions". *Zoological Society of London (ZSL)*. Արխիվացված է the original 2015 թ․ դեկտեմբերի 10-ին. Retrieved 2016 թ․ հունիսի 16.
**Գիլյոմ (Գիլյեմ) Ժուրդեն** կամ **Ջորդան** (կատ.՝ Guillem Jordà, ֆր.՝ Guillaume Jourdain, 1079 - 1110, Տրիպոլի), Սերդանի, Կոնֆլանայի և Բերգիի կոմս սկսած 1095 թվականից, Տարտուսի կոմս, Տրիպոլի կոմս սկսած 1105 թվականից։

Սերդանի կոմս Գիլյեմ I Ռամոնի և Սանչի Բարսելոնցու որդին։

Կենսագրություն
--------------

Հոր մահից հետո Գիլյոմը ժառանգել է Սերդանի, Կոնֆլանի և Բերգայի կոմսությունները։

1096 թվականին Գիլյոմի մորեղբայրը՝ Ռայմունդ IV-ը, մեկնում է խաչակրաց առաջին արշավանքին մասնակցելու։ Նրա բանակում մեկնում է նաև Գիլյոմը։ Ռայմոնդ IV-ի մահից հետո, օգտվելով իր ավագ որդու՝ Բերտրանի և մյուս որդու՝ Ալֆոնս I-ի բացակայությունից, Գիլյոմը իրեն հռչակում է Տրիպոլիի կոմս։ Կոսմսությունը բաղկացած էր Տարտուս և Ջբեյլ քաղաքներից, իսկ Տրիպոլին դեռ պետք էր հաղթեր և դուրս գար սելջուկների տիրապետությունից։

Մի քանի տարի անց Բերտրան Տուլուզցին հայտնվում է Սուրբ Երկիր, որպեսզի ընդունի հոր ժառանգությունը։ Դատավորի դերը խաղաց թագավոր Բալդուին I-ը, նա առաջարկում էր Տրիպոլի կոմսությունը կիսել երկու հավասար մասի։

Քաղաքի պաշարման ժամանակ, նա վիրավորվում է հակառակորդի հարվածից և շուտով մահանում է։ Բերտրանը դարձավ կոմսության միակ կառավարիչը։

Գիլյոմը կին և երեխաներ չի ունեցել։ Իր կատալոնական ամբողջ սեփականությունը ժառանգել է իր փոքր եղբայր Բերնար I-ը։

Աղբյուրներ
----------

* Guillem Jordan de Cerdanya|accessdate=2013-01-26
* "Каталонские графства". *Реконкиста*. Արխիվացված է the original 2013 թ․ փետրվարի 6-ին. Retrieved 2013 թ․ հունվարի 26. `{{cite web}}`: Unknown parameter `|dead-url=` ignored (`|url-status=` suggested) (help)

Ծանոթագրություններ
------------------

1. ↑  Հորդանան գետում մկրտվելուց հետո ստանում է այդ անվանումը

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WeRelate · Rodovid |
|  |
| Բառարաններ և հանրագիտարաններ | Մեծ կատալոնական |

 |
Հովիվների երկրպագություն
**Հովիվների երկրպագություն** (եբրայերեն՝ סגידת הרועים‎), Սուրբ ծննդի դրվագ, որը նկարագրված է Նոր կտակարանում։

Ավետարանչական պատմություն
-------------------------

Հովիվների երկրպագությունը նորածին Քրիստոսին բոլոր ավետարանիչներից նկարագրել է միայն Ղուկասը։ Նոր Կտակարանի այս դրվագը ընդունված է բաժանել երկու մասի՝ ավետիս հովիվներին և բուն երկրպագությունը։

### Ավետիս հովիվներին

Հովիվներն Ավետարանում առաջին անգամ հայտնվում են, երբ Մանկան ծնունդից քիչ անց, նրանց հայտնվում է հրեշտակը և հայտնում Մեսիայի ծննդի մասին․

|  |  |  |
| --- | --- | --- |
|  | Այդ տեղանքում հովիվներ կային, որոնք դաշտում էին ապրում և գիշերը իրենց հոտերին պահակություն էին անում։ Հանկարծ Աստծո հրեշտակը կանգնեց նրանց առաջ, ու Աստծո փառքը լուսավորեց նրանց շուրջը։ Հովիվները շատ վախեցան։ Բայց հրեշտակն ասաց նրանց. *«Մի՛ վախեցեք, որովհետև ձեզ մեծ ուրախություն եմ ավետում, որը բոլոր մարդկանց է սպասում։ Դավթի քաղաքում այսօր ձեզ համար Փրկիչ ծնվեց՝ Քրիստոս Տերը։ Սա ձեզ համար նշան լինի. դուք մի մանուկ կգտնեք՝ բարուրված և մսուրի մեջ պառկած»*։ Եվ հանկարծ այն հրեշտակի հետ երկնային զորքի մի բազմություն հայտնվեց, որ գովաբանում էր Աստծուն։- Ղուկաս 2:8-14 |  |

Ըստ ուղղափառ ավանդույթի՝ հովիվներին լուրն ավետում է Գաբրիել հրեշտակապետը։ Նա չի ուղեկցում հովիվներին, այլ միայն նշան է տալիս, որին հետևելով էլ վերջիններս ուղևորվում են Բեթղեհեմ։

Կերպարվեստում
-------------

Նոր կտակարանի «Ավետիս հովիվներին» տեսարանը հազվադեպ է հանդիպում հաստոցային գեղանկարչության և որմնանկարչության մեջ, սակայն չափազանց տարածված է մանրանկարչության մեջ։ «Մոգերի երկրպագություն»-ը սովորաբար պատկերվում է «Սուրբ ծննդի» տեսարանի հետ, սակայն գոյություն ունեն նաև առանձին պատկերումներ։ Նմանատիպ պատկերումները չափազանց շատ էին տարածված և հաճախ միախառնված են «Սուրբ ծննդին»։

Ավետարանիչ Ղուկասը, խոսելով հայտնված հրեշտակների մասին, չի գրում երաժշտական երգչախմբի մասին, սակայն սովորաբար նրանց պատկերում են հենց այսպես։ Հովիվների ձեռքի զարդատախտակների ու ժապավենների վրա սովորաբար գրված է․ «Ես ձեզ մեծ ուրախություն եմ ավետում»։

Հովիվների քանակ Սուրբ գրքում չի նշվում, սակայն սովորաբար պատկերում են 3 մարդ, նույնքան էլ մոգ։

Ծանոթագրություններ
------------------

1. ↑  "Собор Архангела Гавриила". Արխիվացված է the original 2008 թ․ հոկտեմբերի 4-ին. Retrieved 2015 թ․ դեկտեմբերի 1.

Արտաքին հղումներ
----------------

* Поле пастухов в арабском селении Бет-Сахур близ Вифлеема (ռուս.)
**Ծնկի գալ**, մարդկային կեցվածք, խոնարհության իմաստ ունի։ Որոշ մշակույթներում այն ունի նվաստացուցիչ երանգ, այլ դեպքերում՝ միայն արտահայտում է գնահատանք, այն մարդու նկատմամբ, ում առջև ծնկի են գալիս։

Ծնկի են գալիս նվիրված զինվորները։ Հռոմեական Սրբազան կայսր Հենրի 4-րդը Կանոսա ամրոցի մոտ ցնցոտիներով ծնկաչոք աղաչում էր Հռոմի պապ Գրիգորի 7-րդին։ Ռուսական կայսր Նիկոլայ 1-ինը 1831 թվականին խոլերայի խռովության ժամանակ մխրճվել էր ապստամբների ամբոխի մեջ ու որոտալի ձայնով հրամայել բոլորին ծնկի գալ, որից հետո բազմահազարանոց ամբոխը, հանելով գլխարկները, ընկել է ծնկների ու ապստամբությունը ճնշվել է։

Կրոնում
-------

Բազմաթիվ կրոններում, մասնավորապես քրիստոնեության, իսլամի, ինդուիզմի, ընդունված է ծնկաչոք կանգնել աղոթքի ժամանակ, ի նշան խոնարհության, Աստծուն։

Բազմաթիվ կաթոլիկ և բողոքական եկեղեցիների առջև անհամաչափ կաղնու նստարանների միջև գտնվում են հատուկ հենարաններ, որպեսզի աղոթողները ծնկներով կանգնեն նրանց վրա, այլ ոչ թե հատակին։ Կաթոլիկ եկեղեցու հավատացյալները կանգնում են ծնկի վրա հաղորդության ժամանակ։ Ձեռնադրության ժամանակ քահանաները նույնպես ծնկի են գալիս եպիսկոպոսի կամ արքեպիսկոպոսի առջև։ Զղջացողները նույնպես կարող են ծնկի գալ քահանայի առջև խոստովանության ժամանակ։

Ուղղափառ եկեղեցում ծնկի գալը սովորաբար ընդունված չէ։

Որպես պատիժ
-----------

Երեխաներին ստիպել են ծնկի գալ որպես պատիժ մեղքերի, հաճախ որպեսզի պատիժը ավելի զգայուն լինի, նրանց ստիպել են ծնկներով կանգնել չոր սիսեռի, լոբու կամ հնդկացորենի վրա:

Բանտարկյալների հանգրվանում
--------------------------

ԽՍՀՄ-ում, բանտարկյալների էտապավորման ժամանակ՝ 1930 - 1940-ական թվականներին նրանց ստիպել են ծնկի գալ վագոնների բեռնման կամ բեռնաթափման վերահաշվարկի ժամանակ։

Հարավարևելյան Ասիայում
----------------------

Չինաստանում և Ճապոնիայում գոյություն ունի հարգանքի դրսևորման ձև կայսեր առջև, որը Չինաստանում կոչվում է կոտոու, իսկ Ճապոնիայում՝ դոգեդզա։

Ծանոթագրություններ
------------------

1. ↑  Балакин В. Творцы Священной Римской империи
2. ↑  Модзалевский. Примечания — Пушкин. Письма, 1831—1833. Часть 15.
3. ↑  "The Theology of Kneeling". Արխիվացված է the original 2016 թ․ հոկտեմբերի 15-ին. Retrieved 2017 թ․ հունիսի 8.
4. ↑  Catholic Encyclopedia entry on kneeling
5. ↑  Л. В. Беловинский. "Изба и хоромы. Из истории русской повседневности(9)". www.booksite.ru. Retrieved 2016 թ․ հունիսի 23.
6. ↑  Н.Монич. Второе рождение
7. ↑  Н.Заболоцкий. История моего заключения(չաշխատող հղում)
**Անգլիական պալատ** (ռուս.՝ Английский дворец, երբեմն նաև՝ **Նոր Պետերհոֆյան պալատ**, ռուս.՝ Новый Петергофский дворец), պալատ Պետերհոֆի հարավում, Անգլիական այգում, կառուցված Եկատերինա II-ի պատվերով, ճարտարապետ Ջակոմո Կվարենգիի նախագծով 1781-1789 թվականներին։ Հայրենական Մեծ պատերազմի ժամանակ ոչնչացվել է 291-րդ գերմանական հետևակային դիվիզիայի հրետանային գնդակոծության հետևանքով։

Անգլիական պալատ, Կարլ Շուլց, լիտոգրաֆիա, 19-րդ դար
Պետերհոֆի նոր պալատը, որը հետագայում կոչվեց Անգլիական, Կվարենգիի առաջին պալատն է Ռուսաստանում։ Ինչպես նրա հետագա կառույցները, այն իրենից ներկայացնում էր մի հոյակապ եռահարկ շինություն բազմասյուն վերնաճակատով։ Դեպի երկրորդ հարկ տանող գրանիտե աստիճաններով գլխավոր մուտքն աչքի էր ընկնում ութասյուն սյունասրահով և կորնթոսյան օրդերի եռանկյուն վերնաճակատով։ Արևմտյան ճակատում կար սյունազարդ լոջիա վեց սյուներով։ Ցոկոլային ներքնահարկը երեսապատված էր գրանիտով։ Ներսակողմի ճարտարապետական լուծմանը և հարդարանքին լակոնիկ դեր էր հատկացվել, մեծ նշանակություն էր տրվել պատերի և առաստաղի գեղազարդման աշխատանքներին։ Շինարարությունը տևեց 15 տարի և ավարտվեց 1796 թվականին։

Շինարարության պատվիրատուն կայսրուհի Եկատերինա II-ը նախատեսել էր Անգլիական լճակի ափին առանձնանալ պալատական կյանքի ունայնությունից։ Պավել I-ի օրոք պալատին վրա հասավ մյուս նորակառույց պալատական նստավայրերի ճակատագիրը, հետագայում այն վերածվեց զորանոցի։ Հետագայում Ալեքսանդր I-ի գահակալության (1802-1805) օրոք, Կվարնեգիի անմիջական հսկողության ներքո պալատը հիմնովին վերանորոգվեց ավարտվեց ներսակողմի կահավորումը կլասիցիզմի ոճով։

Մինչև փետրվարյան հեղափոխությունը լճակի ափին գտնվող շենքը ծառայում էր որպես արտասահմանյան դիվանագետների և մյուս հյուրերի ընդունելության վայր, որոնք ամառային ընդունելությունների ժամանակ այցելում էին Հին Կայսերական պալատ։ Ժամանակ առ ժամանակ այստեղ կազմակերպվում էին հասարակական միջոցառումներ (մասնավորապես, Անտոն Ռուբինշտեյնի համերգը 1885 թվականի հուլիսի 14-ին), ցուցադրվում էին նկարներ։

Հեղափոխությունից հետո գործում էր որպես առողջարան։ Հայրենական մեծ պատերազմի ժամանակ 1942 թվականին պալատն ավերվեց, պատերազմից հետո որոշվեց այն չվերականգնել։ Պալատի ավերակների վրա հուշաքար է տեղադրվել։

Ծանոթագրություններ
------------------

1. ↑  "Английский дворец". Արխիվացված է the original 2018 թ․ հուլիսի 27-ին. Retrieved 2018 թ․ հուլիսի 10.
2. ↑  "Петергоф. Английский парк. Английский дворец | Санкт-Петербург Центр". *peterburg.center* (in ռուսերեն). Retrieved 2018 թ․ հուլիսի 10.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Անգլիական պալատ** կատեգորիայում։ |